چیزے اَنچیں گال کہ سیدگنج ءَ مان نہ انت۔
(اولی بهر)
آ
آپی گُراب: میل. دریائی مزنیں اولاک
آتَر: ھَر ءِ جُلّ
آتْراپ: کش ءُ گْور۔ چپ ءُ چاگرد
آروس: سِیر۔ سور
آڑا واڑی: شور ءُ شار۔ جاک ءُ جَلّل
آزرات: کرامات ءِ زور ءَ گوں ناساڑی ئیں مردماں گپ جنگ
آسراتی: آسودگی
آسناک: بْرانزگروک
آشکار: سَھرا۔ پاشک ءُ پَدّر
آگاں: (تِلکاں پَبّی ءِ لیب ءَ) بیلاں بیگ
آلیٹ ورگ: یکیں کش ءَ دو بر لیٹگ (هر آلیٹ وارت)
آمُرز: دلمانگی۔ واھگداری
آمُرزیگ: لوٹوک۔ واھگدار
آھاڑ: گرماگ ءِ گرم تریں موسم
آھِین: نیت۔ باتِن
(روان اِنت)